# Ellie Goulding

|  |
| --- |
| Ellie Goulding |
|
Goulding 2017 m. |
| Biografija |
| Gimė | 1986 m. gruodžio 30 d. Herefordas, Herefordšyras, Anglija |
| Žanrai | * Electropop
* synthpop
* indie pop
* folktronica
 |
| Instrumentai | Vokalas |
| Aktyvumo metai | 2008–dabar |
| Įrašų kompanija | * Neon Gold
* Polydor
* Cherrytree
* Interscope
 |
| Svetainė | elliegoulding.com |

**Eli Golding** (angl. *Ellie Goulding*; tikr. *Elena Jane Goulding*; 1986 m. gruodžio 30 d.) – Anglijos popmuzikos atlikėja.

## Biografija

Ellie Goulding gimė 1986 m. gruodžio 30 d. Hereforde Anglijoje. Studijavo dramą Kento universitete. Universiteto metais pradėjo kurti muziką vienydama folk ir elektroninės muzikos žanrus. Po 2 metų universitete ji paliko Kentą ir persikėlė į Londoną, kur pradėjo karjerą kaip nepriklausoma dainų autorė ir atlikėja. 2009 m. jos dainos pradėjo susilaukti dėmesio internete ir patraukė įrašų kompanijų dėmesį. Su Ellie Goulding leidybinę sutartį pasirašė „Polydor Records“. 2009 m. pabaigoje BBC surengtoje Britanijos muzikos profesionalų ir kritikų apklausoje „Sound of 2010“ Ellie Goulding įvertinta perspektyviausiu jaunuoju talentu. 2010 m. Ellie Goulding laimėjo „Brit Awards“ apdovanojimą kritikų pasirinkimo kategorijoje.

2010 m. pasirodė debiutinis Ellie Goulding albumas „Lights“ (JK – 1 vieta, JAV – 29, parduotas daugiau nei 1,5 mln. kopijų tiražų) ir JK top 5 singlai „Starry Eyed“ ir „Your Song“. Tais pačiais metais paruoštas papildytas ir perdirbtas debiutinio albumo leidimas pavadinimu „Bright Lights“. 2011 m. singlas „Lights“ pasiekė JAV topų 2-ą vietą. 2011 m. Ellie Goulding dainavo D. Britanijos sosto įpėdinio vestuvėse. 2012 m. pasirodė antrasis albumas „Halcyon“ (JK – 2 vieta, JAV – 9). 2013 m. balandžio 18 d. Ellie Goulding koncertavo Vilniuje. 2013 m. Ellie Goulding daina „Burn“ debiutavo iškart JK topų 1-oje vietoje. „Halcyon“ papildytas leidimas „Halcyon Days“ buvo išleistas 2013 m. Su jo pardavimais „Halcyon“ pasiekė Nr. 1. poziciją JK topuose 2014 m. sausio pirmą savaitę po daugiau nei 1 metų nuo originaliojo albumo išleidimo. Tuo metu albumas buvo išplatintas 665 000 kopijų tiražu vien JK. 2014 m. Ellie apdovanota „Brit Awards“ apdovanojimuose metų britų solo atlikėjos kategorijoje.

## Diskografija

### Albumai

| Išleidimo data | Pavadinimas | Aukščiausia pozicija JK | Aukščiausia pozicija JAV |
| --- | --- | --- | --- |
| 2010 m. kovo 1 d. 2010 m. lapkričio 29 d | „Lights“ „Bright Lights“ (su papildomomis 7 dainomis) | 1 | 21 |
| 2012 m. spalio 8 d. 2013 m. rugpjūčio 26 d. | „Halcyon“ „Halcyon Days“ (su papildomomis 8 dainomis) | 1 | 9 |
| 2015 m. lapkričio 6 d. | „Delirium“ | 3 | 3 |
| 2020 m. liepos 17 d. | „Brightest Blue“ | 1 | 29 |
| 2023 m. balandžio 7 d. | „Higher Than Heaven“ | 1 | 125 |

### Singlai

| Metai | Pavadinimas | Aukščiausia pozicija JK | Aukščiausia pozicija JAV |
| --- | --- | --- | --- |
| 2009 | „Under the Sheets“ | 53 |  |
| 2010 | „Starry Eyed“ | 4 |  |
| 2010 | „Guns & Horses“ | 26 |  |
| 2010 | „The Writer“ | 19 |  |
| 2010/11 | „Wonderman“ (su Tinie Tempah) | 12 |  |
| 2010 | „Your Song“ | 2 |  |
| 2011 | „Lights“ | 49 | 2 |
| 2012 | „Anything Could Happen“ | 5 | 47 |
| 2012 | „Figure 8“ | 33 |  |
| 2013 | „Explosions“ | 13 | 100 |
| 2013 | „Burn“ | 1 | 13 |
| 2013 | „How Long Will I Love You“ | 3 |  |
| 2014 | „Goodness Gracious“ | 16 |  |
| 2014 | „Beating Heart“ | 9 | 88 |
| 2014 | „Flashlight“ (Dj Fresh remiksas) | 47 |  |
| 2015 | „Love Me Like You Do“ | 1 | 3 |
| 2015 | „On My Mind“ | 5 | 15 |

Eli Golding atliko vokalo partijas Calvin Harris dainose: 2013 m. „I Need Your Love“ (JK − 4 vieta, JAV − 16), 2014 m. „Outside“ (JK − 6 vieta, JAV − 37).

## Apdovanojimai

* 2010 m. „Brit Awards“. Kritikų pasirinkimas;
* 2014 m. „Brit Awards“. Britų solo atlikėja.

## Išnašos

## Nuorodos

* Oficiali svetainė
* Ellie Goulding allmusic.com tinklalapyje
* Ellie Goulding videointerviu delfi.lt tinklalapiui
* Ellie Goulding svetainėje Last.fm